Pantokraator (ansambel)

Pantokraator on eesti rokkansambel. Pantokraator loob unikaalset muusikat, segades elemente progerokist ja rahvamuusikast. Ansambli Pantokraator eelkäijaks on Tartu 7. Keskkooli kaheksanda klassi poiste ansambel Propaan, mille moodustasid klassivennad Erik Sakkov, Riho Kukk ja Mait Karm. 1983. aastal nimetasid nad ansambli Pantokraatoriks. Ansambli esimene kontsert toimus koolis 3. detsembril 1983. Ansambliga liitus basskitarrist Aivar Otsing. 1984. aastal võitis Pantokraator rokkfestivalil "Tartu Sügis" tulevikulootuse ja Publikupreemia ning ansambel pääses harjutama Noortemajja Sõprus. Ansambliga liitus helitehnik Mart Moldau. 1985. aastal valmis Pantokraatoril rokklavastus "Merikajakas". Seda mängiti Eesti suuremates linnades ning selle salvestas Eesti Televisioon. 1986. aastal esines Pantokraator esmakordselt Tartu muusikapäevadel, mis oli toonase Nõukogude Liidu tähtsaim rokkfestival. Pantokraatoriga liitus Jaan Sööt. 1987. aastal esineti ainult rokkfestivalil "Tartu Sügis", sest ansambli liikmed olid sõjaväeteenistuses. 1988. aastal liitus ansambliga laulja Lauri Saatpalu. Pantokraator andis kontserte Eestis ning esines Armeenias ja Lätis. Ansambel osales VAT Teatri lavastuses "Ma ei saa millestki aru…". 1989. aastal esines Pantokraator Haapsalu ja Viljandi rokkfestivalidel, Tartu Muusikapäevadel, Pärnu Fiesta Internationalil ning Rock Summeril Tallinna Lauluväljakul. 1990. aastal toimus koosseisuvahetus, ansambliga liitusid trummarid Roland Puusepp ja Peeter Jõgioja ning kitarrist Andres Moro. Ilmus LP "Pantokraator I". 1991. aastal liitusid Pantokraatoriga viiuldaja Romet Pott ning bassimängija Kaido Soobik. 1992. aastal liitusid Pantokraatoriga kitarristid Kalle Vilpuu ja Viktor Vassiljev ning viiuldaja Tõnu Raadik. Pantokraator osales teatri Ruto Killakund lavastuses "Pööre. Pirita Kloostri viimased päevad". Eesti sai uuesti vabaks 20.08.1991. Kui Eesti sai 1992. aastal ka oma raha, muutis see pööre omamoodi iroonilisel moel Pantokraatori edasise loomingulise eksistentsi võimatuks ning ansambel läks laiali. 2006. aasta 13. oktoobril lõid Erik Sakkov ja Lauri Saatpalu käed Pantokraatori kokkukutsumiseks. Aastail 2007 ja 2008 tegeles Pantokraator uue materjali ettevalmistamise ja stuudiotööga. Ansambliga liitusid laulja Triinu Taul, bassimängija Henno Kelp ja kitarrist Taavi Langi. 2009. aasta märtsis andis Pantokraator välja singli "Metsavaht". 2009. aasta aprillis ilmus uue materjaliga CD "Tormidesööjad" ning Pantokraatori ajalugu käsitlev raamat Erik Sakkovilt. Koos raamatuga avaldas Pantokraator ka seni ilmunud ja ilmumata lood kahel CD-plaadil. Ansambel on loonud ja lindistanud üle saja heliteose, toonud lavale kaks rokklavastust ning võitnud festivalidel arvukalt muusikapreemiaid. Lauri Saatpalu – laulja Triinu Taul – laulja Kaie Mikheim – laulja Erik Sakkov – klahvpillimängija Taavi Langi – kitarrist Henno Kelp – basskitarrist Roland Puusepp – trummar Mart Moldau – tehniline insener Ergo Ehte – heli-insener 1990 "Pantokraator I" 2000 "Jäi servi seisma ..." 2009 "Tormidesööjad" (v – vokaal, g – kitarr, k – klahvpillid, s – süntesaatorid, dr – trummid, b – bass, vi – viiul, fl – flööt, s.e . – heli-insener, t.e – tehniline insener) PROPAAN* 1981–1983, Erik Sakkov (k,g,v), Riho Kukk (g,v), Mait Karm (g) PANTOGRATOR* 1983 Erik Sakkov (k,g,v,fl), Mait Karm (g), Aivar Otsing (b) PANTOGRATOR* 1984–1985 Erik Sakkov (s,v), Mait Karm (g), Aivar Otsing (b), Mart Moldau (s.e) PANTOGRATOR* 1985–1986 Erik Sakkov (s,v), Jaan Sööt (g,k), Mait Karm (g), Peeter Jõgioja (dr), Toivo Sõmer (g), Tarmo Tabas (v), Aivar Eimra (b) PANTOGRAATOR* 1987 Erik Sakkov (s,v), Mait Karm (g), Aivar Otsing (b), Jaan Sööt (g,k), Mart Moldau (s.e) PANTOKRAATOR* 1988–1990 Erik Sakkov (s), Lauri Saatpalu (v), Mait Karm (g), Jaan Sööt (g,k), Aivar Otsing (b), Mart Moldau (s.e), Toomas Vabamäe (s.e), Jaanus Meinart (dr) PANTOKRATOR* 1990–1991 Erik Sakkov (s), Lauri Saatpalu (v), Peeter Jõgioja (dr), Roland Puusepp (dr), Andres Moro (g), Kaido Soobik (b), Romet Pott (vi), Mart Moldau (s.e), Toomas Vabamäe (s.e) PANTO* 1992 Erik Sakkov (s), Lauri Saatpalu (v), Kalle Vilpuu (g), Tõnu Raadik (vi), Viktor Vassiljev (g), Peeter Jõgioja (dr), Roland Puusepp (dr), Kaido Soobik (b), Mart Moldau (s.e), Toomas Vabamäe (s.e) PANTOKRAATOR * 2006–… Erik Sakkov (s), Lauri Saatpalu (v), Triinu Taul (v), Taavi Langi (g), Henno Kelp (b), Roland Puusepp (dr), Mart Moldau (t.e), Ergo Ehte (s.e) Koduleht Pantokraator andmebaasis MusicBrainz (inglise keeles) Ansambel Pantokraator esitles "Valget raamatut". ERR 22. aprill 2009